તા. 11 અને તા. 12 બપોર સુધીનો સમય સારો છે. આ સમય આપની મનોકામના પૂર્ણ કરવા માટે શ્રેષ્ઠ છે. આપ આપના ભવિષ્યને બહેતર બનાવવા માટે આપની આજ પર ધ્યાન આપશો અને આપ જીવનમાં અગ્રેસર થવા માટેના અવસરની પ્રતીક્ષા કરશો. નોકરીમાં પરિવર્તના યોગો છે. આ સમય દરમિયાન તમે આળસ અનુભવશો. તા. 12 બપોર પછી અને તા. 13 તથા 14 દરમિયાન ચંદ્ર આઠમે હોવાના કારણે સમય કષ્ટદાયક પસાર થાય. પરેશાનીનો ભોગ બનશો. દાંપત્યજીવનમાં કડવાશ આવી શકે છે. કારકિર્દીને લઈને આપના માટે અનિર્ણાયક પરિસ્થિતિ રહી શકે છે. લોકો સાથે આપનો તાલમેલ બરાબર બેસી નહીં શકે. આપના સ્વભાવમાં ચિડીયાપણું રહેશે. તા. 14ના રોજ સૂર્ય આપની રાશિથી દસમાં સ્થાનમાં ભ્રમણ કરતો હોવાના કારણે આપને આપના કાર્યમાં સફળતા મળશે. ઉચ્ચ સરકારી અમલદારો તથા પ્રતિષ્ઠિત વ્યક્તિઓ સાથે મુલાકાતના પ્રસંગો મળશે. તા. 15, 16 અને તા. 17 દરમિયાન આપની કાર્યક્ષમતામાં વધારો થશે. આપની સહનશક્તિ પણ વધશે. આપ બીજાને મદદરૂપ થશો. કોઈને કરેલી મદદ આપના ભવિષ્ય માટે ફાયદાકારક રહેશે. પરિવાર સાથે બહાર ફરવા જવાનો કાર્યક્રમ ગોઠવાઈ શકે છે. આપ લાંબા સમય પછી સંતાન સાથે બહાર ફરવા જવાનો આનંદ માણશો.